Մեր մոլորակի ընդերքն ու քարանձավներն օրեցօր նոր գաղտնիքներ են բացահայտում՝ հիմնովին վերափոխելով հին աշխարհի մասին արդի մարդու պատկերացումները: Իտալիայի Սիցիլիա կղզու քարանձավներից մեկում գտնվել է գինով լի անոթ, որն իր տարիքով կարող է մրցել հայկական Արենիի գինեգործական համալիրի հետ: Անգլալեզու «Լոկալը» հայտնել է, որ ԱՄՆ-ի Ֆլորիդա նահանգի համալսարանի հետազոտողները պղնձե անոթը հայտնաբերել են կղզու հարավարևմտյան ափին՝ Մոնտո Կրոմնիո բլրի վրա, և վերագրել մ.թ.ա. 4-րդ հազարամյակին: